欧阳修
思白兔杂言戏答公仪忆鹤之作
君家白鹤户雪毛，我家白兔白玉毫。
谁将赠两翁，谓此二物皎洁胜琼瑶。
已怜野性易驯扰，复爱仙格何孤高。
玉兔四蹄不解舞，不如双鹤能清◇。
低垂两翅趁节拍，婆娑弄影夸娇饶。
两翁念此二物者，久不见之心甚劳。
京师少年殊好尚，意气横出争雄豪。
清◇美酒不辄饮，千金争买红颜韶。
莫饮少年闻我语，笑我乖僻遭讥嘲。
或被偷开两家笼，纵此二物令逍遥。
兔奔沧海却入明月窟，鹤飞玉山千仞直上青松巢。
索然两衰翁，何以慰无憀。
纤腰绿鬓既非老者事，玉山沧海一去何由招。